O’zbekiston Respublikasi “TAMAKISOZ”

Adliya vazirligi tomonidan Tamaki tarmog’i korxonalari uyushmasi

2014 yil “5” may Ta’sis yig’ilishida

\_\_\_\_- son bilan 2024 yil “02” yanvardagi

RO’YXATGA OLINGAN 2 - sonli Bayonnomasi bilan

TASDIQLANGAN

“T A M A K I S O Z”

Tamaki tarmog’i korxonalari uyushmasi

**TA’SIS SHARTNOMASI**

Toshkent - 2024

Mazkur Ta’sis shartnomasi bundan keyin birgalikda “A’zolar” deb ataluvchi shaxsalr o’rtasida tuzilgan.

**1. Shartnoma mavzusi**

1.1. Ushbu orqali A’zolar “TAMAKISOZ” Tamaki tarmog’i korxonalari uyushmasi (bundan keyin “Uyushma” deb nomlanadi) tuzish to’g’risida qaror qabul qiladilar.

1.2. Uyushmaning tuzilishi va faoliyati maqsadi:

* Uyushma a’zolarning tadbirkorlik faoliyatlarini muvofiqlashtirish;
* Uyushma a’zolarning mushtarak mulkiy manfaatlarini ifoda etish va himoya qilish.

1.3. Uyushmaning vazifalari va faoliyati predmeti Uyushma Ustavida belgilangan.

1.4. Uyushma A’zolari uni davlat ro’yxatga olish bo’yicha birgalikda faoliyatni amalga oshiradilar.

**2. Umumiy qoidalar**

2.1. Uyushma yuridik shaxslar – tadbirkorlik sub’ektlarining o’zlarining tadbirkorlik faoliyatlarini muvofiqlashtirish, shuningdek mushtarak mulkiy manfaatlarini ifoda etish hamda himoya qilish maqsadida tuzilgan erkin shakllantirilgan birlashmasidir.

2.2. Uyushmaning rasmiy nomi:

* to’liq – “TAMAKISOZ” Tamaki tarmog’I korxonalari uyushmasi;
* qisqartirilgan - “TAMAKISOZ” Uyushmasi.

2.3. Uyushmaning joylashgan manzili: O’zbekiston Respublikasi, Toshkent Shahar, Yakkasaroy tumani V.Vorhidov kuchasi 40

2.4. Uyushma O’zbekiston Respublikasining Konstitusiyasi, Fuqarolik kodeksi, “Tadbirkorlik faoliyati erkinligining kafolatlari to’g’risida” gi va boshqa Qonunlari, Prezidenti Farmonlari, Vazirlar Mahkamasi Qarorlari va boshqa normativ – huquqiy hujjatlariga muvofiq o’z faoliyatini amalga oshiradi.

2.5. Uyushma o’z faoliyatini O’zbekiston Respublikasining butun hududida amalga oshiradi.

2.6. Uyushma nomuayan muddatga tuzildi.

2.7. Uyushma davlat ro’yxatidan o’tkazilgan paytdan yuridik shaxs hisoblanadi.

2.8. Uyushma o’z majburiyatlari yuzasidan o’ziga qarashli barcha mol – mulk bilan javobgar bo’ladi.

Uyushma o’z a’zolarining majburiyatlari yuzasidan javob bermaydi.

Uyushmaning a’zolari uning majburiyatlari bo’yicha javobgar bo’lmaydilar.

Uyushmaning o’z majburiyatlarini lozim darajada bajarishi uchun vositalari yetarli bo’lmagan taqdirda Uyushma a’zolari ushbu majburiyatlar bo’yicha subsidiar javobgar bo’ladilar.

Uyushma har biri a’zosining subsidiar javobgarligi miqdori har qanday vaziyatda mazkur javobgarlik yuzaga kelgan yildan oldingi yil uchun to’langan a’zolik badali summasidan oshib ketishi mumkin emas.

Uyushma a’zolariga subsidiar javobgarlikni yuklash masalasi O’zbekiston Respublikasi Fuqarolik kodeksining 329 – moddasida belgilangan tartibda xal kilinadi.

2.9. Davlat va uning organlari Uyushmaning majburiyatlari yuzasidan javobgar bo’lmaydi, xuddi shuningdek Uyushma ham davlat va uning organlari majburiyatlari yuzasidan javobgar bo’lmaydi.

2.10. Uyushmaning uning tarkibiga kiritilgan xo’jalik yurituvchi sub’yektlar iqtisodiy faoliyatini muvofiqlashtirishi, agar bunday muvofiqlashtirish raqobatning cheklanishiga olib kelsa yoki olib kelishi mumkin bo’lsa, taqiqlanadi. Uyushmaning uning tarkibiga kiritilgan xo’jalik yurituvchi sub’yektlar iqtisodiy faoliyatiga pirovard natijada raqobatni cheklab qoyadigan yoki cheklab qoyishi mumkin bo’lgan tarzda aralashishi taqiqlanadi.

3. Uyushma mablaglari va boshqa mol-mulkining hosil qilinishining pul bilan taminlanish manbalari

3.1. Uyushma mablaglari va boshqa mol-mulkining hosil qilinishining pul bilan taminlanish manbalari quyidagilardan iborat:

* Uyushma a’zolarning bir marotaba va muntazam to’lab turiladigan pul yoki moddiy badallari
* Uyushma a’zolarining kirish va a’zolik badallari
* yuridik va jismoniy shaxslarning bepul xomiylik va hayriya maqsadlarida bergan badallari, hayriyalari
* banklar va boshqa qarz beruvchilarning kreditlari
* hadya qilish yoli bilan olinadigan mol-mulk
* ishlab chiqarish, xo’jalik va noshirlik faoliyatidan olinadigan daromadlari
* O’zbekiston Respublikasining qonun hujjatlari bilan taqiqlanmagan o’zga manbalar.

3.2. Uyushma binolarga, inshootlarga, transport vositalariga, yskunalarga, asboblarga, mulklarga, pul mablag’iga, aksiyalarga, boshqa qimmatbaho qog’ozlarga hamda uning Ustavida ko’zda tutilgan faoliyatni moddiy ta’minlash uchun zarur bo’lgan o’zga mol-mulkka, shuningdek intellectual mulk ob’ektlariga ega bo’lishi mumkin.

Uyushma o’z mol-mulkiga nisbatan qonunda belgilab qo’yilgan doirada, o’z faoliyatining maqsadlariga hamda mol-mulkining vazifasiga muvofiq holda egalik qilish, undan foydalanish va tasarruf etish huquqlarini amalga oshiradi, shu jumladan mulkni ijaraga berish, sotish va olishni ham.

Uyushma o’z mol-mulkdan faqat Ustavida belgilangan maqsadlar uchun foydalanadi.

Uyushma o’z mulkiga nisbatan O’zbekiston Respublikasining qonunlariga xilof bo’lmagan va o’zining maqsadlariga va vazifalariga mos keladigan har qanday harakatni amalga oshirish huquqiga ega.

3.3. Uyushma o’z faoliyatini kengaytirish, takomillashtirish va rivojlantirish maqsadlarida boshqa yuridik va jismoniy shaxslarning qo’shimcha pul mablag’larini jalb etish huquqiga egadir.

**4. Uyushmaning a’zolari**

4.1. Uyushma uning a’zolari sifatida korxonalar – tamaki mahsulotlarini ishlab chiqaruvchilar, tamaki sanoati uchun xom-ashyo va materiallarni ishlab chiqaruvchilar, tamaki sanoati uchun ishlarni va hizmatlarni etkazib beruvchilar, tamaki mahsulotlarining distrib’yutorlari, tarqatuvchilari va sotuvchilari qo’shilishi mumkin. Uyushmaga uning a’zolari sifatida O’zbekiston Respublikasi tamaki sanoatini rivojlantirishda manfaatdor bo’lgan boshqa yuridik shaxslar qo’shilishi mumkin.

4.2. Uyushma a’zolari faqat ijtimoyi sheriklik asosida o’z faoliyatini amalga oshirayotgan, Uyushma Ustavini va boshqa ichki hujjatlarini e’tirof etadigan, o’z vaqtida va to’liq kirish va a’zolik badallarni to’laydigan yuridik shaxslar bo’lishi mumkin.

4.3. Uyushma a’zoligiga qabul qilish va a’zoligidan chiqarish ijro etuvchi organi tavsiyasi bo’yicha Uyushmaning oliy organi tomonidan amalga oshiriladi.

4.4. Uyushma a’zoligiga qabul qilish va a’zoligidan ixtiyoriy chiqish belgilangan shaklda to’ldirilgan yozma ariza asosida amalga oshiriladi.

4.5. Uyushma a’zosi tutilganda uning Uyushmada a’zoligi avtomatik ravishda to’xtatiladi.

4.6. Uyushma a’zosi (i) o’z majburiyatlarini qo’pol ravishda buzsa yoxud o’z harakatlari (harakatsizligi) bilan Uyushmaning faoliyat ko’rsatishiga yo’l qo’ymasa eki uni jiddiy tarzda qiyinlashtirsa, (ii) Uyushmaning bir martalik va doimiy pul yoki boshqa shakldagi badallarini to’lashdan bosh tortsa va/yoki o’z vaqtida to’lamasa, (iii) O’zbekiston Respublikasining amaldagi qonun hujjatlarini buzsa va/yoki Uyushmaning ustavi va qarorlarida belgilangan majburiyatlarni bajarmasa Uyushmaning oliy organi qaroroi asosida Uyushma tarkibidan chuqarib yuborilishi mumkin.

4.7. Uyushmadan ixtiyoriy chiqish to’grisidagi qaror Uyushma a’zosining yozma arizasi asosida Uyushma A’zolarining umumiy yig’ilishi tomonidan qabul qilinadi. Uyushma A’zolarining umumiy yig’ilishi, ushbu Ustav qoidalarga muvofiq a’zolarning tarkibiga tegishli o’zgartirishlarni kiritish hamda ta’sis hujjatlariga bunday o’zgartirishlarni kiritish to’grisida qarorlar qabul qiladi.

4.8. Uyushma a’zolarini hisobga olish Uyushmaning ijro etuvchi organi tomonidan amalga oshiriladi.

4.9. Uyushma a’zolari quyidagi huquqlarga ega:

* qonun hujjatlarida va Uyushma Ustavida belgilangan tartibda Uyushmaning ishlarini boshqarishda ishtirok etish;
* qonun hujjatlarida va Uyushma Ustavida belgilangan tartibda Uyushmaning faoliyati to’grisida axborot olish va hujjatlari bilan tanishish;
* Uyushma tomonidan tashkil etilgan tadbirlarda ishtirok etish;
* belgilangan tartibda Uyushmaning mol-mulkidan foydalanish;
* Uyushma faoliyati bilan bo’glik turli masalalarga oid tashabbuslar bilan chiqish, Uyushmaning boshqaruv organlariga takliflar kiritish, shu jumladan Umumiy yig’ilishning kun tartibi bo’yicha, Uyushmaning boshqaruv oganlariga nomzodlar taklifi bo’yicha masalalar doirasida, lekin shu bilan cheklanmagan holda;
* ushbu Ustavida belgilangan tartibda Uyushma faoliyati bilan bog’liq barcha qarorlarni qabul qilishda qatnashish;
* Umumiy yig’ilishning qarorlarning bajarilishi va o’z takliflari to’grisida axborotni so’rash va olish;
* Uyushma faoliyati bilan bo’glik har qanday masalalar bo’yicha Uyushma rahbar organlariga murojaat etish;
* Uyushma faoliyati to’grisida axborot tarqatish;
* Uyushma boshqa a’zolarining yoki Uyushma organlarning roziligidan qat’I nazar istalgan vaqtda ushbu Ustavda nazarda tutilgan tartibda Uyushmadan chiqish.

4.10. Uyushma a’zolarning majburiyatlari:

* Uyushma Ustaviga va Ta’sis shartnomasiga rioya etish;
* Ushbu Ustavga muvofiq belgilangan tartibda, muddatlarda va mikdorda kirish va a’zolik badallarini to’lash;
* Uyushmaga uning faoliyatini amalga oshirishda yordam berish;
* Uyushma faoliyati to’grisida sir tutilgan axborotni tarqatmaslik;
* Uyushma rahbar organlarining qarorlari va Uyushmaga nisbatan o’ziga olgan majburiyatlarni ijro etish;
* Uyushma ijro etuvchi organiga o’zining joylashgan erining (manzilining), rahbar organlarining va aloqa uchun ma’lumotlarning o’zgarganligi to’grisida o’z vaqtida axborot berish.

**5. Uyushma boshqaruv organlarining tarkibi**

5.1. Uyushma faoliyatini boshqarish uning rahbar organlari tomonidan amalga oshiriladi.

5.2. Uyushmada boshqaruvning oliy va ijro etuvchi organlari ish yuritadi. Uyushma A’zolarining umumiy yig’ilishi Uyushmaning oliy boshqaruv organi hisoblanadi. Uyushma Raisi Uyushma boshqaruvining yakkaboshchilik asosidagi ijro etuvchi organi hisoblanadi.

5.3. Uyushma a’zolarining umumiy yig’ilishining vakolatlari, Uyushma Umumiy yig’ilishlarining o’tkazilishi tartibi, Uyushma Umumiy yig’ilishlarida qarorlarning qabul qilinishi tartibi, Uyushma Raisi vakolatlari, huquqlari va majburiyatlari, shiningdek uni saylash tartibi Uyushma Ustavida belgilanadi.

**6. Hisob, hisobot va nazorat**

6.1. Uyushma O’zbekiston Respublikasi qonunchiligiga muvofiq o’z faoliyati natijalari xaqidagi operativ va buxgalteriya husobini amalga oshiradi, statistika hisoboti olib boradi.

6.2. Uyushma moliyaviy – xo’jalik faoliyatini nazorat qilish qonunchilikka muvofiq vakolatlari davlat organlari tomonidan, shuningdek mustaqil auditorlik tashkiloti tomonidan amalga oshiriladi.

6.3. Uyushmada buxgalteriya hisob-kitobini tashkil etilishi, uning holati va to’g’ri yuritilishi, tegishli organlarga har yilgi hisobot va boshqa moliya hisobotlari, shuningdek Uyushma a’zolariga Uyushma faoliyatiga doir ma’lumotlar o’z vaqtida taqdim etilishi uchun javobgarlik O’zbekiston Respublikasi qonun hujjatlariga muvofiq Uyushma Raisi hamda Uyushma Bosh hisobchi zimmasida bo’ladi.

6.4. Auditorlik tekshiruvini o’tkazish uchun auditorlik tashkilotini tanlash Uyushma a’zolarining Umumiy yig’ilishi tomonidan Uyushmaning istalgan a’zosi taklifiga bo’yicha amalga oshiriladi. Auditorlik tashkiloti Uyushma bilan tuzilgan shartnomaga muvofiq qonun hujjatlarida belgilangan tartibda Uyushmaning moliya-xo’jalik faoliyatini tekshiradi va unga auditorlik xulosasini taqdim etadi.

**7. Boshqa qoidalar**

7.1. Uyushmani qayta tashkil etish (qo’shib yuborish, birlashtirish, bo’lish, ajratib chiqarish va qayta tuzish) O’zbekiston Respublikasi qonun hujjatlarida nazarda tutilgan tartibda amalga oshiriladi.

7.2. Uyushmani tugatish Uyushma a’zolari Umumiy yig’ilishining qaroriga binoan yoki sud tartibida amalga oshiriladi. Uyushmani tugatish O’zbekiston Respublikasining Fuqarolik kodeksida nazarda tutilgan tartibda amalga oshiriladi.

7.3. Uyushma faoliyati yuzasidan jismoniy va yuridik shaxslar bilan yuzaga kelgan barcha nizolar O’zbekiston Respublikasi qonunchiligiga muvofiq sudda yoki tegishli vakolatli organlarda hal etiladi.

7.4. Uyushmaning hech bir a’zosi boshqa a’zolarining yozma roziligisiz Ta’sis shartnomasidan kelib chiqadigan huquq va majburiyatlarini uchinchi shaxslar zimmasiga o’tkazishga haqli emas.

7.5. Ushbu ta’sis shartnomasi imzolangan paytdan boshlab, ilgari uning predmeti bilan bog’liq xolda a’zolar tomonidan olib borilgan barcha yozishmalar, hujjatlar va muzokaralar o’z yuridik kuchini yo’qotgan deb hisoblanadi.